

**ÅRSMELDING 2017 FOR KFUM HÅNDBALL, STAVANGER.**

KFUM håndball, Stavanger gjennomførte årsmøte 21.03.2016.

Styret har for sesongen 2016 / 2017 har hatt følgende sammensetning:

Styrets sammensetning i dag.:

Leder: Christian Berven 2004 Fra 2015

Nestleder/Dugnadsansv. Siv Helen Østerhus 2008 Fra 2015

Økonomiansvarlig Lars Mølster 2003 Fra 2017

Sportslig ansvarlig Marianne Forgaard Paulsen 2007 Fra 2015

Web / info.ansvarlig Sveinung Skjeggestad 2002 Fra 2016

Medlemsansvarlig Lone Trædal 2006 Fra 2015

Arrangement ansvarlig Stig Walberg 2005 Fra 2014

Sponsor / sportslig mini Siw Schønberg 2001 Fra 2016

Materialforvalter Jorun Hamre Vraalstad 2000 Fra 2016

Dommeransvarlig Njål Idsø

Styret har hatt 8 styremøter fram til årsmøte. Christian Berven har vært leder 2017 / 2018.

Siv Helen Østerhus har vært nestformann. Styret har representanter fra 2008 - 2000

KFUM Håndball Stavanger er en klubb i nærmiljøet/skolekretsen Stokka/Eiganes området.  De fleste av våre medlemmer kommer i fra Lassa og Eiganes skole**~~.~~**

Ved utgangen av 2017 var medlemstallet i klubben 270 (252 i 2016) medlemmer, 39 trenere og oppmenn, (9) styret og (10) dommere.

Klubben ansatte ultimo 2017 Kimberly Bleivik som ny daglig leder

**SPORTSLIGE PRESTASJONER:**

Klubben stiller 18 (17) lag i seriespillet , 6 lag i aktivitets-serien og 2 lag minihåndball spill.

I 2017 har vi ikke fått tilskudd av et nytt lag for jenter 2011, men har fem spillere som trener sammen med 2010. Det jobbes med å få på plass et 2011 lag.

Klubben etablerte konkret lagsamarbeid med andre klubber i 2016. Det var samarbeid mellom KFUM og Brodd for J–2001 og samarbeid med Randaberg for J–2002. Disse lagene fortsetter samarbeidet i 2017/ 2018, mens J-2001 har fått enda to lag inn som samarbeidslag (Hundvåg og Randaberg).

Det har vært en flott sesong for hele klubben og vi ønsker å trekke frem noen av alle prestasjonene her.

* J-2005 Vant A-finalen i Sandnes Sparebank Cup og A-finalen i TROLL CUP
* J-2004 Vant A-finalen i Sandnes Sparebank Cup og A-finalen i TROLL CUP
* J-2002 Spilte A-finale i Sandnes Sparebank Cup
* J–2001 Deltar i den nasjonale BRING serien

En av klubbens spillerne på J01 er tatt med på regionalt landslagsmiljø for jenter født 2000 og 2001.

J04 skal delta i regionalt sluttspill og kan bli Regions-mestere i sin klasse i Region Sør Vest.

Spillere fra J-04, J –03, J-2002 og J01 har deltatt på soneutviklingsmiljø i regi av Region Sør Vest.

Klubben arrangert også for første gang en runde i BRING serien. Arrangementet ble meget vellykket og mer enn 200 tilskuere fulgte kampene.

**TRENERE OG OPPMENN**

Klubben har 39 trenere og oppmenn som er en uvurderlig ressurs for klubben , og som i hovedsak er foreldre som bidrar med sine ressurser i sin fritid. For J – 2001 deltar det også trenere fra Hundvåg og Brodd og J – 2002 har trenere fra Randaberg.

Klubben satset på å videre utvikle trenere i klubben, og jobber aktivt med at trenere skal kurses.

**DOMMERE**

Klubben et godt etablert dommer miljø. Dommer ansvarlig satset på å utvikle/trene de største jentespillerne i klubben til å dømme kamper i mini- og aktivitets serien. Klubben har flere nye dommere fra 2003 laget.

Klubben har 23 aktive dommere / aspiranter i regionens serie- / aktivitets- og minihåndball spill.

**TRENING:**

J – 2010 startet treningen på Madlavoll skole i jan. 2016 men kom inn i Ynglingehallen fra høsten 2016..

Klubben disponerer 2 timer Tasta Fjellhall

Klubben fikk tildelt 2 treningstimer i Vikingehallen pluss 1 time som Brodd fikk tildelt til J - 2001.

J- 2001 samarbeidet med Brodd, Randaberg og Hundvåg har resultert i at J – 2001 har fått treningstid i Storhaughallen, Randaberghallen og Hundvåghallen

J–2002 samarbeidet med Randaberg har resultert i at de har fått tid i Randaberghallen.

**Arrangementer:**

Mai 11, 2017 deltok over 200 håndballspillere på KFUMs årsfest i Ynglingen. Etter pølser, brus, kaker, medaljer, innsatpremier og lotteri ble det delt ut to hederspriser. Årets KÅFÅ til Rolf Håkon Holmboe. Årets hederspris ble tildelt Kjell Petter Lura for utrettelig innsats i over 50 år!

De fleste lagene har også deltatt på Kake, Kviss, Kapell før påske og til jul 2017. Tilbakemeldingene fra deltakerne har vært positive.

**Økonomi:**

KFUM Håndball har samlet overskudd på ca. kr 62 435- Selve klubben gikk med et mindre underskudd på kr 7 798 mens lagene hadde samlet et overskudd på kr 70 233. Klubben har ved utgangen av 2017 en solid økonomi med en egenkapital på kr. 443.991. Økonomien i lagene er også god.

**OPPSUMERING:**

KFUM Håndball har fremdeles flere utfordringer som klubb som det må jobbes videre med, både fra styret og andre ressurs personer i klubben. Det er bland annet en utfordring å få nok kvalifiserte trenere til lag over en hvis alder slik at de får et ekstra puff.

Den største utfordringer er imidlertid å få nok treningstid til lagene som ønsker å satse og plass til oppstart av nye årsklasser. Dersom vi ikke lykkes med å få mer treningstid i haller vil vi som klubb risikere å stagnere. Ynglingehallen er sprengt. Dersom prosjektet med et påbygg av gymnastikksal, i forlengelsen av hallen, ikke blir realisert vil det se mørkt ut for klubben. Det vil være tragisk i og ved at klubben i dag, strutter av energi som har gitt oss en meget god utvikling. Vi har som mål å etablere et nytt lag av 1. Klassinger hvert år.

Vi har i 2017 lykkes med i innføre regnskapsprogrammet Visma og det er blitt en helt annen og bedre struktur på økonomistyringen.

Det har vært en stor innsats fra ledere og spillere i de forskjellige dugnadene som er blitt gjennomført.

Stavanger, 20.03.2018.

Christian Berven

Leder.

¾-dels årsmelding for Damelaget

Damelaget har denne sesongen bestått av flere spillere enn på mange år. Pr. nå er vi 20 aktive, fra 17-37 år, 5 av disse er fra fjorårets J16-lag. Vi spiller i 5. divisjon.

Vi trener 2 dager i uken, og har ett snittoppmøte på 15-16 pr trening. Vi setter det sosiale og idrettsgleden høyest på treningene, men og med krav til litt kvalitet og utvikling av samspill. Oppmøtet tyder på at oppskriften fungerer bra ☺

Derimot er vi nok ikke helt fornøyd med årets resultater. Med tre kamper igjen å spille ligger vi på en litt skuffende 7. plass på tabellen, med mulighet for å klatre ett par plasser på slutten.

Til neste sesong venter vi faktisk tilbake flere spillere som har vært med oss før, så hvis årets tropp fortsetter så må vi i tenkeboksen i forhold til å melde på 2 lag.

Trond Tørresdal

Gerd Liv Thommassen

**J2001**

J2001 har denne sesongen hatt et fantastisk samarbeid med klubbene Hundvåg, Brodd og Randaberg.

Laget består av totalt 32 spillere fordelt med 5 Brodd, 9 Hundvåg, 9 Randaberg og 9 KFUM spillere, med følgende treningstider:

Mandag 1730 – 1900 Randaberghallen Tirsdag 1930 – 2100 Storhaughallen

Onsdag 2030 – 2200 Ynglingen Torsdag 1900 – 2030 Hundvåghallen

Fredag 1600 – 1700 Ynglingen

Regionslaget trener stort sett sammen hver dag. De av spillerne som ønsker litt mindre trening stiller på 2-3 av treningene i uken.

Denne sesongen har J01 stilt med lag i J18 Bredde, J16A, Regionserien samt Bring serien.

Med de gode erfaringene vi hadde fra KFUM/Brodd samarbeidet forrige tok vi steget litt lenger og KFUM ble prestasjonsklubben og de 3 andre lagene ble partnerklubber, som igjen betyr at spillerne står i sine respektive klubber men spiller som KFUM. Ved å etablere et kamp lag på tvers av klubbene var målet at vi skulle evne å hevde oss både regionalt og nasjonalt.

Gjennom høstsesongen var målet å klare å kvalifisere oss til den nasjonale Bring serien, der de beste lagene i fra hele landet møtes til seriespill i puljer. Det klarte vi! Vi visste at nivået var veldig høyt, og var en stund veldig usikre på hvordan vi skulle klare å matche de beste lagene. Vi har virkelig beviste at vi har noe å gjøre sammen med de beste. Den første (av totalt 4) runden kom vi hjem med 4 av 4 mulige poeng. 2. Runde i Bergen ble det tap og uavgjort, men den helgen spilte laget det beste ever! 3. runden er vårt hjemme arrangement som vi virkelig ser fram å ta i mot lag i Ynglingen 18. mars. 4. Runden avsluttes i Oslo med 4 kamper.

I tillegg var målet å hevde oss i toppen av både J16 A og J18 Bredde.

På J18 har spillere som ikke får så mye spilletid på regionlaget blitt prioritert her for å få skikkelig kamp matching. Laget ligger pr i dag på en 7. plass, men satser på å klatre litt da vi har spilt mindre kamper enn flere av de over oss.

J16A er forbeholdt breddespillerne som trener 2-3 ganger pr uke. Her ligger laget på en hederlig 4. plass.

I regionserien var målet å bli blant de 3-4 beste. I skrivende stund ser det ut til at vi ender opp på en super 5. plass. Vi ser at det tar tid å få et samarbeids lag skikkelig samspilt, men etter årsskiftet sitter laget ”som ei kula”

Vi visste at det å delta i Bring serien ville bli kostbart (ca 150.000). Vi startet derfor tidlig og jobbet iherdig med å få med oss sponsorer slik at egenandelene ble lavest mulig. Det klarte vi til gangs og fikk med oss hele 16 sponsorer!!

Laget har også deltatt i Dyreparken Cup, Sandnes Sparebank Cup og gleder oss til nå til Petter Wessel Cup i slutten av mai samt vår sesongavslutning med deltakelse i Granoller Cup i Barcelona i slutten av juni.

Takk for en super sesong!

**Årsrapport KFUM – Randaberg, jenter 2002**

Sesong nummer to med samarbeid med Randaberg HK går mot slutten og for en sesong! ☺ Spesielt siste halvdel av sesongen har det luktet svidd av, men det er likevel rett og trekke frem hele sesongen, fra -finale spill i Sandnes Sparebankcup og frem til seier mot Nærbø og uavgjort mot Staal Jørpeland de siste 14 dagene.

Laget har, både sportslig og sosialt, virkelig satt seg det siste året. Det er en fantastisk gjeng som nesten har 100% oppmøte til de 4-5 treningene vi har i uken. De yter maks i trening og kamp og har tatt merkbare steg, alle som en.



Vi søkte om ”Jenter-i-fokus” midler før sommeren og yees, vi fikk innvilget søknaden. Dette innebar NOK 15.000,- og en egenkomponert plan for bruk av midlene. De har vært på overnattingstur til Trodlatysdal i et fantastisk høstvær, julebord hjemme hos en av jentene, curling i Sørmarka Arena, m.m. Gruppen har utviklet og etablert et fantastisk miljø og lever så absolutt opp til lagets mantra; **Glede** – **Samhold** – **Vilje** ☺

Spillergruppen har bestått av 22 spillere, etter at ei sluttet i høst til fordel for annen idrett. Vi har hatt 2 lag påmeldt i serien; et lag i Jenter 16 A serie og et lag i J15 A serien. Som nevnt har treningsmengden vært på totalt 4 økter pr. uke og fra nyttår en femte økt som er styrke i Vikinghallen.
”Breddelaget” har gjort det veldig godt og ligger i skrivende stund på en 3 plass – i 15 **A** serien! En av de veldig positive tingene som må trekkes frem er at det er god bredde i laget, noe vi ser på fordeling av scoringer og at det er lett og fordele spilletid ganske likt. Det toppede laget vårt, som spiller et alderstrinn opp, i **16 A serien**!, ligger på delt andre plass bak Ålgård. Dette er meget sterkt! Hele gruppen har prestert meget bra denne sesongen og våre to hovedtrenere har virkelig begynt å få ut potensialet, men ikke 100% enda…. ;-)

Nå står Peter Wessel for tur, en turnering som liker å kalle seg, og blir omtalt som, uoffisielt Norgesmesterskap for aldersbestemte lag. I fjor kom vi til kvartfinalen, men det er ”a new game” og vi er veldig spente på hva Palmehelgen bringer (vi skal fortelle på Årsfesten ☺).

Jentene deltok på Troll Cup sist høst, noe som alltid er en suksess, denne gangen mest på det sosiale plan (samarbeidet var ganske ferskt og lagene var ikke samspilte da). Senere denne sesongen, skal vi delta med ett lag (A-serie lag) på Petter Wessel cup i Larvik samt Håndballfestivalen på Stord, som er i pinsen.

Vi har hatt flere jenter på alle sonemiljøsamlingene siden i høst og da det fra nyttår ble et mindre nåløyet for å bli tatt ut til Regionalt Utviklingsmiljø (RUM), fikk vi med tre av våre.
Vi har en kjekk og engasjert foreldregruppe og det er alltid minst en ”god håndfull” av dem på tribunen under kamp. De stiller opp på dugnad når de blir bedt om det og er generelt veldig positive ☺

Vi ser med spenning frem mot utviklingen denne våren, sommertreningen og J 16 sesongen som vi håper skal gi oss en kjekk og lærerik BRING opplevelse ☺

mvh Sveinung og Aina

**Årsrapport håndball jenter 2003 KFUM**

Høsten 2017 fikk vi 7 spillere fra Tasta, som nå er vel integrert, så

laget vårt består nå av 31 ivrige håndballspillere med altfor lite treningstid.

Vi trener i Ynglingen tirsdag og torsdag,

utenom dette har vi fredagstrening med 2004 i Fjellhallen,

også trener vi litt styrke og intervaller mandag og onsdag.

Helgene går med til kamper, da vi har meldt opp 5 lag denne sesongen

1 lag i 2002 bredde

1 lag 2003 A-serie

2 lag 2003 breddeserie

1 lavterskel 2003

Jevnt over har lagene gått fra mye tap første halvår til mye mer seier vårhalvåret,

det føles godt for både spillere, trenere og foreldre.

Sesongen starter som vanlig med Trollcup.

det er en stor begivenhet og samtlige spillere deltar.

Vi har også deltatt på Kåsen romjulsturnering.

Jentene har tatt dommerkurs og dømt en del kamper denne våren. Stor stas.

Til våren er det konfirmasjoner som står i sentrum,

men vi satser på å få arrangere Beach håndballturnering på Lassa.

Vi startet i det små våren 2017, med en flott beach turnering,

jentene storkoste seg og foreldrene kjørte kiosk og sosialt.

Dato for våren 2018 er foreløpig ikke satt.

Trenerne våre er følgende:

Vidar feria, Torbjørn Gjerdevik, Merete Nesvik, Jarle Jonassen, Kirsten Pettersen (Keeper), Bjørn Dahle

Nå som jentene begynner å bli så store, er vi glade for at vi fortsatt har en god gruppe, men ser utfordringene med nivåforskjell, og treningstilbud og ikke minst hva satser vi på og hvem og hvordan. Bredde eller topping? Håper vi kan lage noen gode retningslinjer på klubb-basis!

Takk for i år!

Mvh og på vegne av alle

Hanne Christin Kaland (oppmann)

|  |
| --- |
| **ÅRSRRAPPORT KFUM J2004****ÅRET SOM HAR GÅTT**Spillergruppen har denne sesongen bestått av 22 fra 2004 årgangen, og i tillegg har 4 jenter fra 2005 hospitert hos oss på treninger, i kamper og på turneringer.Ved sesongstart ble vi enige om å beholde noenlunde de samme målene som for forrige sesong:* Vi skal jobbe for å bevare spillergruppen slik at den neste sesong består av minst18 spillere.
* Vi skal være i minst en turneringsfinale i løpet av sesongen.
* Alle spillerne i spillergruppen skal få prøve seg på førstelaget og i 2003 serien i løpet av sesongen.

Etter en god fjorårssesong var det litt spenning til om vi ville klare å følge det opp denne sesongen også. Det har blitt merkbart tettere, men jentene har også denne sesongen levert svært gode resultater:* Vinner av Sandnes Sparebank Cup i september
* Vinner av Troll Cup i november
* Finaletap i Kåsen romjulscup i desember
* Topper tabellen i A-serien (2004)
* Topper tabellen i breddeserien (2003)
* Ligger på 4. plassen i breddeserien (2004).
* Kvalifisert som ett av to Rogalandslag til Regionsluttspillet (2004)

Bilde: Bilder fra Troll Cup 2017Hvis man skal prøve å analysere årsaken til de gode resultatene er de omtrent som for forrige sesong:1. En stabil og treningsvillig spillergruppe som når de er på trening er 100% tilstede.
2. Fasiliteter rundt laget i form av trenere, hall osv. Spesielt stor takk til Olav i Ynglingen for jobben han gjør for å legge ting til rette i hallen.
3. En aktiv og støttende foreldregruppe som stiller opp på kamper, dugnader osv

I tillegg til de allerede gjennomførte turneringene er det planlagt deltakelse i Kongeparken Cup (finaletap fra sist år der som skal revansjeres), Hana Cup (hadde begge finalelagene i fjorårets turnering, så det er litt å forsvare) og etterhvert også Makarska Cup i Kroatia (den store dugnadsinnsatsen denne sesongen).I enda større grad enn forrige sesong har de normale treningene blitt supplert med treningssamlinger på Stord (en helg i august sammen med gode lag fra Bergen og Stord og en treningshelg i Lyngdal med gjestetrenere fra Vipers og Lyngdal samt yogatrening og inspirasjonsforedrag fra Marianne Fredbo, en imponerende Paralympics deltaker fra Lyngdal. I tillegg har det vært i alt seks gjestetrenere innom treningene som hver har jobbet med ulike tema (3-2-1 forsvar, skuddtrening, keepertrening, kantavslutninger, ankomstspill og generell skadeforebygging). Bilde: Treningssamling før sesongstart sammen med Stord, Fyllingen og BjarEn strålende sesong så langt, alle de tre hovedmålene vi satte oss før sesongstart er oppfylt med god margin. Og fortsatt gjenstår det muligheter (Kongeparken Cup, Hana Cup og Makarska Cup) for ytterligere sosiale og sportslige oppturer. |

 **TRENERE OG OPPMENN**

|  |  |
| --- | --- |
| **Trenere:****Oppmann:** | Marianne Bakke, Hege Kindervåg og Rolf Håkon HolmboeSissel Haarr Drugli |

Årsrapport jenter 2005, året 2017

Jentene har nå øket i antall igjen. Vi har nå 17 glade jenter. En tidligere spiller som sluttet har kommet tilbake, en keeper har kommet over fra Havørn, og i tillegg har vi nylig fått en spiller over fra Tasta som hjalp oss på Trollcup, som nå har meldt overgang til oss. Dette er meget gledelig for oss og laget.

Disse jentene har også foreldre som er aktive i forhold til sponsormidler, klubben og hjelper det de klarer på treningene/kamper.

Ellers har vi kun en trener nå og dette er belastende for henne. Vi har treningstider tidlig på ettermiddager slik at vi får mest mulig hel hall. Da er det vanskelig å få hjelp. Halltid er altså en stor utfordring da flere av oss vil kunne hjelpe mer til om dette var bedre.

Allikevel har hun engasjert seg i enda en trening der enda flere 2006 spillere får hospitere.

Hospiteringsordningen med 2004 og 2006 er opprettholdt og fungerer meget bra.

Vi har også i år hatt et øvet lag og et breddelag. Dette fungerer strålende i og med at jentene da får matches på sitt rette nivå og tør ta ansvar. I begge seriene gjør vi det meget bra og ligger ann til å bli seriemestere i øvet serie og ligger som nummer to i breddeserien. Nær alle jentene rullerer mellom lagene slik at alle breddejentene har spilt kamp med øvet. Enkelte jenter holdes naturlig nok kun til øvet lag.

I 2017 fikk vi endelig være med på sluttspill og vi deltok på Trollcup der vi vant med det ene laget og kom til 1/8 dels finalen med det andre. Hanacup vant vi også. Kaasen romjulsturnering endte med sølv etter forsmedelig tap mot Bryne. Sandnes sparebankcup gav oss enda et gull.

Hovedtreneren og oppmannen er de samme som tidligere, minst like engasjerte

**RAPPORT FRA J2006 FOR SESONGEN 2017/2018**

Laget består fortsatt av 13 jenter som alle møter regelmessig på treningene.

Vi trener en time hver mandag i Storhallen og en time hver torsdag i Ynglinghallen. På torsdagene møtes vi 20-30 minutter før treningen for felles styrke- og/eller kondisjonstrening. På mandagene har vi med fire jenter fra J07 (som hospiterer).

Vi er et trenerteam på tre trenere. På mandagene har Erik og Stian treningene, mens Erik og Jarle har treningene på torsdagene.

Vi startet sesongen med deltakelse i Sandnes Sparebank Cup. Deretter startet serien hvor vi har med to lag, ett i J11 øvet og ett i J11 uøvet. Vi har rullert spillerne slik at alle har spilt med hverandre på begge lag.

Senhøsten deltok vi for andre gang på Trollcup. Det ble nok en flott tur for både store og små. Sosialt ble samholdet i laget styrket. Sportslig fikk vi målt krefter med gode klubber som Våg og Start. Det var kjekt å se at vi klarte oss bra.

Også denne romjulen stilte vi med ett lag på Sandnes håndballs Romjulsbaluba. Jentene som deltok spilte godt i alle de tre kampene og viste at laget hadde hatt fin fremgang i løpet av høsten.

I serien har jentene spilt godt forsvarsspill hele sesongen. Når vi i tillegg har gode og motiverte keepere har vi jevnt over sluppet inn få mål. Fremover har det vært en fin utvikling både kollektiv og individuelt. Flere tør å prøve, slik at vi nå scorer flere mål, fra alle posisjoner.

Nå gleder vi oss til Kongeparken Cup! Vi har også meldt oss på den nye Uego-cupen til Ålgård.

Stavanger 14.3.2018, Erik, for trenerne.



**KFUM Håndball, årsrapport J2007**

Vi er en ivrig gjeng på totalt 21 spillere. Vi fikk én ny spiller i høst. Ingen har sluttet. Hoveddelen av laget er en stabil gruppe som har vært med siden laget ble startet i august 2013.

**Sportslig utvikling**
Jentene på 07 har fortsatt sin gode utvikling gjennom sesongen. Jentene utvikler seg i rykk og napp og det er i denne sesongen flere jenter som har fått muligheten til å spille kamper mot ett år eldre jenter i breddeserien for J-11.

Det har vært etterlengtet og bra for laget at alle kamper nå (2018) spilles på stor bane. Overgangen fra liten bane har gått over all forventning for alle spillerne, og vi kan rullere de fleste spillerne mellom lagene.

Jentene vinner stort sett samtlige kamper, både i J10 og J11. Vi opplever at det er lagspillet, framfor enkeltprestasjoner, som utmerker seg. Vi har satt tydelige mål i forhold til hva de skal ha fokus på når det er kamp, og har gode samtaler i forkant og etterkant av kampene.

Siden jentene har vært bortskjemt med seiere i seriespillet, inviterte vi et guttelag til treningskamp som juleavslutning. Guttene feide våre jenter av banen med tempo og styrke vi ikke var vant til. Kampen ble en inspirasjon for å jobbe for å bli enda tøffere, raskere og sterkere. Vi har tenkt å invitere dem tilbake for å se om vi kan gi dem større motstand neste gang.

**Treninger**
Vi trener én time på hel bane på mandager med fokus på ball i fart, spill og store bevegelser. På onsdagene trener vi på halv bane i halvannen time med fokus på tekniske ferdigheter med ball, skudd og finter. Vi har også hatt fokus på styrke og skadeforebyggende arbeid på disse treningene. Vi er så heldige å ha fått med en av foreldrene som er fysioterapeut i trenerteamet. Hun har kjørt en egen del midt i treningen på 20 minutter hver onsdag etter jul til stor glede for både spillere og trenere.

Vi har i år hatt flere jenter som hospiterer hos eldre lag, men merker at det er nå flere jenter som har lyst å trene mer håndball enn to ganger i uken. En ekstra trening kommer nok på ønskelisten til klubben for neste sesong.

**Trener- «hospitanter» fra 2003**

I siste del av vårsesongen inviterte vi 2003-jentene med oss som «trenere», for å overføre kompetanse fra de eldre jentene til våre. Dette var stor stas, og jentene responderte med å være svært lyttende til veiledningen fra de eldre jentene. Vi hadde fokus på skudd, siden 2003-jentene hadde vært på skuddskolen, og de overførte teknikker de hadde lært til våre jenter. Det hele var en svært positiv opplevelse, og vi setter pris på at 2003-trenerne lånte ut sine jenter som inspiratorer og hjelpetrenere. Vi gjør gjerne dette igjen!

2003-trener, Merethe, tok i tillegg våre jenter med på en beachhåndball-økt, da banene var rigget.

Våre jenter storkoste seg og hadde en veldig morsom og inspirerende trening.

**Turneringer**Vi deltok på Kongeparken Cup i april 2017. Det var en kjekk opplevelse, som gjentas i 2018. Vi fikk samtidig tid til en pizzafest, så det ble en sosial helg.

I september deltok vi på Sandnes Sparebank Cup. Våre tre lag spilte sine kamper på hver sin dag, så vi fikk ikke så god uttelling sosialt denne helgen. Er det mulig å heller vurdere cup på Ålgård eller Handballfestivalen på Stord i 2019?

Denne høsten var det endelig vår tur til å få bli med på Trollcup, noe jentene har gledet seg til i flere år! Samtlige spillere deltok, og mange foreldre tok turen til Kristiansand for å heie. En knallsuksess, både sosialt og sportslig. Tre jevne Kåfå-lag vant 12 av 12 kamper! Helgen fikk en inspirerende avslutning da vi var med på å heie fram 2005 til seier i finalen, med vår egen Lykke som hospitant på laget.

|  |  |  |
| --- | --- | --- |
|  |  |  |

**Sosialt**
Høsten 2017 startet vi med kveldsmat etter trening én gang i måneden. Foreldrene bytter på å komme med brødmat og frukt, og jentene koser seg. Kveldsmaten har blitt et fast innslag som vi fortsetter med neste sesong.

Vi deltok på Kviss, kvess, kapell både til påske og til jul. Dette er et arrangement som blir godt mottatt av jentene.

Julegaven fra lagledelsen til jentene i 2017 var en treningstime på Kampsportinstituttet. Her fikk de trene på fallteknikk og forsvarsarbeid, og litt sumobryting på gøy. Vi avsluttet med premiering til spillerne med best oppmøte gjennom høstsemesteret.

|  |  |
| --- | --- |
|  |  |

For KFUM Håndball J2007
Marlén Jünge, Kristin Sleire, Marit Idsøe Refvem, Hege Mellemstrand (trenene) og Eileen Brundtland (oppmann)

Årsmelding 2017 for KFUM Jenter 2008

**Utviklingen i laget:**

- Fortsatt god og jevn utvikling, men det høye antallet spillere fører til at spriket på utviklingsnivået i gruppen blir tydeligere.

- Ser på turneringer at vi har tatt skritt videre på flere områder, også sammenlignet med noen av de andre klubbene/lagene vi spiller mot.

- Jentene er blitt tøffere og en del av jentene viser større grad av håndballforståelse. Gruppen har også fått mer forståelse for grunnleggende håndballregler (innkast, stuss, skritt, frikast, utspill fra keeper).

- Noen av jentene har fått hospitere opp på KFUM J07. Dette har fungert veldig bra og er helt nødvendig for å ivareta motivasjon og utvikling.

- Denne sesongen har vi meldt opp et lag til J07-nivå. Dette har vært viktig for at den gruppen av jenter som har kommet lengst i utviklingen og er mest motivert, skal få mer utfordringer. Det er ganske stort sprik i laget mtp teknisk/mental utvikling, mestring og motivasjon. Da er det viktig at det kan legges til rette for utvikling på de ulike nivåene.

- Jentene som har spilt opp ett nivå i J07-serien har mestret og hevdet seg godt, det har de også fortsatt med når de gikk over på stor bane etter jul. Det er tydelig at disse jentene har behov for å spille opp ett nivå, da de vinner de fleste kampene mot eldre jenter også på stor bane.

- Ser behov for mer terping på grunnleggende riktig kastteknikk og ballkontroll hos en stor del av jentene. Vi har også hatt samtaler med jentene om hva det innebærer å være lagspiller, noe som har vist å ha positiv effekt på gruppen.

- Vi har trent oss på Rødt teknikkmerke, og satser på at alle klarer å kvalifisere seg til det innen sesongslutt.

**Antall spillere:**

- Vi er pt. 29 spillere. Ved sesongstart var vi 30 spillere. Det har i løpet av høsten kommet 1 spiller fra Eiganes skole, samt at 2 spillere fra Våland skole har sluttet. Laget består av jenter fra Lassa skole, Eiganes skole og Våland skole. Vi opplever at det er en stor tropp og fortsatt krevende å følge opp alle sammen like godt mtp utvikling.

**Turneringer/hjemme-arrangement (aktivitetsserien):**

- For J10-laget gjennomførte vi hjemme-arrangement for aktivitetsserien den 24. september. For J09-lagene er vi er satt opp med 2 hjemme-arrangementer denne våren for aktivitetsserien, 17.mars og 15. april.

- Vi har foreløpig deltatt på Sandnes Sparebank Cup i september for sesongen 2017/18, men vi skal også delta i Kongeparken-Cup i april.

- Vi vurderer også å være med på med på håndball-camp med overnatting på Bryne i april, men dette er pt. ikke avklart.

- Ønsker å delta på TrollCup i Kristiansand høsten 2018.

- Vi har ikke avholdt turnering selv inneværende sesong.

**Generelt:**

- Ingen av oss trenere har vært på trenerkurs denne sesongen.

- Camilla Johannessen har kommet til som hjelpetrener for laget. Hun spiller også på damelaget til KFUM.

- Grunnet god hjelp fra 4-6 foreldre som ekstra ressurser/hjelpetrenere på treningene, så klarer vi å holde bra nivå på effektivitet og aktivitetsnivået på treningene. Dette gjelder spesielt på onsdager da vi har 1,5 time på halv bane med 29 spillere.

- Vi er med i to forskjellige ringer i aktivitetsserien med våre 5 lag. Det er mulig at dette er nødvendig med så mange lag, og for å unngå at vi må spille kamper mot hverandre. Allikevel oppleves dette som noe uheldig da kampene for disse ringene går på ulike helger, mm. For kommende sesong håper vi at lagene våre kommer til å spille i samme ring (maks. 4 lag). Kan dette påvirkes?

- Ved halvspilt sesong roterte vi på sammensetningene av de 5 lagene.

- Vi syns J2008 er en fin gjeng med jenter, som virker å ha mye glede av håndballen. Vi gleder oss til fortsettelsen og håper at alle fortsetter også neste sesong.

Håndballhilsen fra trenere og oppmann for KFUM J2008.

**Årsmelding KFUM J-2009**



Sesongen 2017/2018 har vi trent hver mandag kl. 16.40 til 18:00. Overgangen til en litt lengre treningsøkt gikk veldig bra. Vi har hatt fokus på lekbaserte øvelser og at alle skal få mange ballberøringer i løpet av hver trening.

I tillegg har vi delt opp sesongen i flere perioder hvor vi har fokusert spesielt på ett angrepstema og ett forsvarstema. Hver periode har endt med en turnering hvor hver spiller har som mål å utføre det elementet vi har øvd på i kampsituasjon. Dette har alle jentene klart utmerket. Tema vi har vært innom er: Bruke full bredde på banen i angrep, sikre pasninger, finter, pådrag, avstand til forsvar, sirkelkast, plassering i forsvar, ut og inn bevegelse i forsvar, «takling» (berøre spiller med ball).

Jentene har hatt en fantastisk fremgang denne sesongen og begynner å få en viss forståelse for spillet som en helhet.

Vi har deltatt på sesongens fire minihåndballturneringer, og i tillegg har vi deltatt på Sandnes Sparebank cup og Kongeparken cup (april 2018). Vi deltar som regel med tre lag på hver turnering slik at jentene får mest mulig spilletid.

Trenerkurs:

Eli og Sverre var med på minihåndball kurs høsten 2017.

Sverre har gjennomført modul 1-4 av trener 1.

Tidlig i sesongen gjennomførte vi foreldremøte hvor vi presenterte oss som trenere, snakket litt om målsettinger samt organisering av treninger og kamper for sesongen. Kommunikasjon med foreldre har i hovedsak foregått på egen lukket facebookside.

Hovedtrener: Sverre Helland

Hjelpetrener: Daniel Kanstad

Oppmann: Eli Lokna

KFUM Håndball, årsrapport 2017 for Jenter 2010

**Antall spillere**

Det har vært litt utskifting av spillere i sesongen 2017/2018. Noen sluttet ved oppstart på grunn av nytt tidspunkt for treningen, men flere nye har startet gjennom hele sesongen. I mangel av 2011 kull har vi hatt 2 faste spillere fra dette nivået, og et par til har så vidt prøvd seg. Vi er nå 34 spillere på kullet. Jentene kommer fra Eiganes, Lassa, Våland og Sunde skole.

**Lagledelse**

Trenere er Åsta Wathne Aasmyr, Elisabeth Førland Riseth, Anlaug Vatne, Torunn Idsø Henriksen og Stine Johansen Haaland. Oppmann er Cathrine Enoksen.

**Treningstider**

Vi har hatt trening på mandager klokken 17.00-18.00. Vi deler banen med J2009. Dette er litt liten plass for kullet, men J2009 har vært rause og delt av sin bane slik at vi ofte har hatt to minihåndballbaner, mens de har hatt en.

**Minihåndball**

Laget har deltatt på håndballkretsen sine minihåndball turneringer. KFUM 2010 har deltatt i samme ring som SIF, Sunde, Brodd, Tasta, Tastavarden, Hundvåg/Skeie, Hinna og Forus og Gausel. Kretsen valgte å lage en stor pulje som var positivt med tanke på at vi slapp å spille mot egne lag som i fjor. Men vi fikk dessverre ikke arrangert egen turnering, og dermed ingen inntekt til laget fra dette. Vi skal delta på kongeparken turneringen, i år som i fjor. I år har vi fått med fem lag, så da blir det mer spilling på jentene.

**Håndballskole**

8. desember hadde 2004 kullet håndballskole for jentene. Det var en travel tid for mange, men 15 av jentene deltok og hadde det utrolig kjekt. Dette er noe vi ønsker å gjennomføre igjen.

**Målsetting for kullet**

Hovedmålet vårt er at alle skal ha det gøy og føle seg inkludert i gruppen både på trening og kamp. Vi har trent på grunnleggende håndballferdigheter gjennom lek og lystbetonte øvelser. Vi ser at jentene nå i større grad mestrer å trene på håndballtekniske øvelser. Vi har også hatt øvelser for å styrke grunnleggende motoriske ferdigheter tilpasset jentene sitt nivå. Med stadig nye spiller ser vi at øvelsene må tilpasses for å passe alle. Vi har et mål om at alle skal bli sett, og det har derfor vært viktig for oss å være mange voksne.

**Sosialt / Foreldre**

Vi gjennomførte et foreldremøte 11.september hvor vi presenterte oss som trenere, snakket litt om målsettinger samt organisering av treninger og kamper for sesongen. Vi har egen sosialkomite med foreldre fra tre av skolene. De har arrangert flere kveldsmatstunder, sommeravslutning og juleavslutning. Dette er veldig hyggelig og positivt for samholdet i laget. Kommunikasjon med foreldre har i hovedsak foregått på egen lukket facebookside og arrangementer legges ut på Spond. For øvrig sendes informasjon på mail hvis det er behov.

**Trenerkurs**

Elisabeth deltok på minihåndballkurs 3. oktober.